Κατά γενικό κανόνα, κάθε σημείο επιδεκτικό γραφικής παραστάσεως μπορεί να κατατεθεί ως σήμα. Για παράδειγμα, σήμα μπορεί να είναι μία λέξη ή ένας συνδυασμός λέξεων (ακόμα και το όνομα ενός φυσικού ή νομικού προσώπου ή και ο τίτλος εφημερίδας ή περιοδικού), γράμματα και αριθμοί, ασπρόμαυρα ή έγχρωμα σχέδια, σύμβολα, το σχήμα του προϊόντος ή η συσκευασία του προϊόντος. Επιπλέον, ακουστικές ενδείξεις, όπως μουσική ή φωνητικοί ήχοι, ακόμα και ενδείξεις που συνίστανται σε συνδυασμό εικόνας και ήχου (οπτικοακουστικά σήματα) μπορούν επίσης να θεωρηθούν ως σήματα.